Egy, az akkumulátorokkal kapcsolatos interregionális partnerség kialakításának elősegítése az érdeklődést mutató régiók kérésére, az érintett tagállamokkal együttműködve, az energiával vagy az ipari modernizációval foglalkozó meglévő tematikus intelligens szakosodási platformok keretén belül

Szlovénia 2018 szeptemberében tett javaslatot „Az elektromobilitást és a helyhez kötött energiatárolást szolgáló akkumulátorok korszerű anyagai” vonatkozásában egy új interregionális partnerség indítására Kasztília és León, Andalúzia, Baszkföld, Auvergne-Rhône-Alpes, Eindhoven és Új-Aquitánia részvételével.

Az Európai Bizottság támogatásával az új partnerség a Bizottság által 2018. október 8-án szervezett munkaértekezleten sikeresen elindult. A munkaértekezleten több mint 25 olyan régió vett részt, amely érdeklődik a tagállamok intelligens specializációs stratégiái (ipari modernizációs tematikus platform) keretében az akkumulátorkutatás és -innováció terén az erőfeszítések interregionális partnerségekben való egyesítése iránt. A kezdeményezéshez való csatlakozásra más európai érdeklődő régiók is felkérést kaptak. A partnerség 2019 elején már 22 európai régiót foglalt magában. E partnerség küldetése a korszerű anyagok és a fenntartható és versenyképes technológiákat alkalmazó akkumulátorcellák nagybani gyártásának és alkalmazásának egész Európában mostantól 2025-ig történő felgyorsítása mind a mobilitási célú, mind a helyhez kötött akkumulátorokra kiterjedően. Ehhez a meglévő regionális eszközökre építve üzleti beruházási projektek sorát fogja generálni annak érdekében, hogy mozgósítsa a partnerségen belül rendelkezésre álló további eszközöket. A végfelhasználóhoz való eljutás érdekében azonosítja és rendezi a regionális ökoszisztéma és az ipari értéklánc hiányzó kulcselemeit. A partnerség törekvése az európai akkumulátoripari összefogás érdekeltjei regionális dimenziójának képviselete. A partnerség jelenleg hatókörfelmérést végez. Az ez idáig azonosított közös érdekű területek körébe az alábbiak tartoznak: 1.Innovatív cellagyártás 4. generációs (szilárdtest-technológiájú) akkumulátorokhoz – Korszerű anyagok és gyártás és cellagyártás (vezető régió: Bajorország); partnerrégiók: Auvergne-Rhône-Alpes (FR), Új-Aquitánia (FR), Flandria (BE), Brüsszel (BE), Baszkföld (ES), Valencia (ES), Aragónia (ES), Viken (NO), Baden-Württemberg (DE). 2.Fenntartható nyersanyag-kitermelés és feldolgozás (vezető régió: Kasztília és León); partnerrégiók: Új-Aquitánia (FR), Finnország, Vestland (NO), Valencia (ES). 3.Meglévő lítiumion-akkumulátorok újrafeldolgozása (vezető régió: Bajorország); partnerrégió: Flandria (BE). 4.Folyadékhűtésű akkumulátorok (helyhez kötött) (vezető régiók: Baszkföld/Valencia); partnerrégiók: Baszkföld (ES), Valencia (ES), Aragónia (ES), Szlovénia, Finnország, Bajorország (DE). 5.Kutató- és tesztelőközpontok hálózata (vezető régió: Bajorország); partnerrégiók: Nyugat-Szlovénia (SL), Hordaland (NO), Viken (NO), Andalúzia (ES). 6.Fejlett (3b generációs) lítiumion-akkumulátorok – (vezető régió: Auvergne-Rhône-Alpes); partnerrégiók: Auvergne-Rhône-Alpes (FR), Új-Aquitánia (FR), Flandria (BE), Brüsszel (BE), Baden-Württemberg (DE). A cél a fenti (és esetlegesen további) területeken a konkrét közös innovációs beruházások irányába történő elmozdulás. A partnerség nyitva áll minden olyan európai régió előtt, amely érdeklődést tanúsít a tagság iránt.